Juuso "Köpi" Kallio YleX Popissa 2017
**Juuso "Köpi" Kallio** (s. 23. huhtikuuta 1990 Pori) on suomalainen radiojuontaja, käsikirjoittaja ja koomikko. Hän on tullut tutuksi erityisesti YleX Aamun juontajana, jota hän juonsi yhdessä Ville "Viki" Eerikkilän kanssa. Syksystä 2022 alkaen Kallio on luotsannut Eerikkilän kanssa ohjelmaa *Viki ja Köpi Show*, jota esitetään Yle Areenassa.

Vuonna 2023 Kallio aloitti näyttelijänä Putouksen viidennellätoista tuotantokaudella.

Ura
---

Kallio aloitti uransa kotikaupungissaan Porissa vuonna 2011 nuorille suunnatun paikallisradio Eazy101:n juontajana. Myöhemmin samana vuonna hän siirtyi Radio Porin juontajaksi. Vuoden 2015 kesällä Kallio siirtyi YleX-kanavalle ja juonsi mm. kanavan viikonloppuohjelmistoa. Kallio on kertonut Satakunnan Kansan lehtihaastattelussa nykyisen juontoparinsa Ville "Viki" Eerikkilän kysyneen häntä mukaansa juontamaan radiokanava NRJ:n aamuohjelmaa, minne miehet siirtyivätkin lopulta vuoden 2016 tammikuussa. Kaksikko kuitenkin palasi takaisin YleX:lle aloittaen uuden aamushown (YleX Aamu - Viki & Köpi) tammikuussa 2017.

Kallio on opiskellut Tampereen ammattikorkeakoulussa medianomiksi, pääaineenaan digitaalinen ääni ja kaupallinen musiikki. Hän valmistui koulusta vuonna 2015. Kallion musiikkitausta on tullut esille usein hänen juontamissaan radiolähetyksissä ja käsikirjoittamissaan musiikkivideoparodioissa. Hän on tuottanut erilaisia huumorimusiikkikappaleita kuten "Setäreggaeton" ja "Maailman paras lastenlaulu", joita on kuultu niin radiossa kuin videomuodossa esim. YleX:n Youtubessa, sekä Facebookissa.  Lisäksi kappaleita on kuultu livenä kesän 2019 musiikkifestivaaleilla.

Kallio on myös ollut useampana vuonna mukana sanoittamassa YleX:n perinteistä joulukappaletta.

Kallio on esiintynyt myös televisiossa mm. Viki, Köpi ja Henkka - Tieteen armoilla -sarjassa, jonka ensimmäinen tuotantokausi julkaistiin vuonna 2018. Sarja palkittiin Vuoden yleisöpalkinnolla Shortland-lyhytvideogaalassa. Sarjan toinen tuotantokausi julkaistiin vuoden 2019 elokuussa. Kallio on lyhyiden ohjelmavierailuiden lisäksi ollut mukana myös TV-sarjassa FOMO yhdessä mm. Ville Eerikkilän, Jenni Poikeluksen ja Alma Hätösen kanssa. Kallio on myös käsikirjoittanut ja esiintynyt lukuisissa YleX:n sketsi- sekä Youtube-videoissa. Kallio ääninäytteli *Toy Story 4* -elokuvassa Pupun roolin vuoden 2019 elokuussa. Vuoden 2021 keväällä ilmestyi Kallion juontama kahdeksanosainen suomirap-dokumenttisarja "Mist sä tuut". Sarja pääsi shortlist-ehdokkaiden joukkoon "Vuoden uusi ohjelma"-kategoriassa Venla gaalassa 2021. Kallio esiintyi myös MTV3:n "Lauma" paneeliohjelmassa vakiopanelistina. Ohjelma pääsi Kultaisen Venlan "Game Show"-kategorian shortlistille vuonna 2021.

Kallio valittiin vuoden mediapersoonaksi vuoden 2019 Industry Awards -gaalassa.

Muuta
-----

Juuso Kallio on yhdessä Ville Eerikkilän kanssa juontanut neljä kertaa Naurumaraton hyväntekeväisyys-radiolähetyksen. Vuonna 2017 kaksikko juonsi putkeen 36 tuntia keräten n. 50 000 euroa hyväntekeväisyyteen. Vuonna 2018 he juonsivat Naurumaraton-lähetystä 40 tuntia putkeen keräten yli 100 000 euroa hyväntekeväisyyteen. Vuonna 2019 Naurumaraton kesti 41 tuntia ja tuotti yli 176 000 euroa hyväntekeväisyyteen. Vuonna 2020 lähetys kesti 42 tuntia, ja hyväntekeväisyyteen kerättiin yli 300 000 euroa. Vuonna 2021 lähetys kesti 42 tuntia, ja hyväntekeväisyyteen kerättiin yli 410 000 euroa.

*Naurumaraton 2019* pääsi ehdokkaaksi vuoden 2020 Venla gaalassa "Paras ohjelma" kategoriassa, jossa voittaja ratkaistiin yleisöäänestyksellä. Ylex aamun naurumaraton voitti "paras ohjelma" kategorian tammikuussa 2020 pidetyssä Venla gaalassa. Naurumaraton on ensimmäinen monimediallisesti tuotettu radio-show, joka on ollut ehdolla Venla-gaalassa. Naurumaraton voitti "Paras ohjelma" kategorian myös vuoden 2021 ja 2022 Venla-gaalassa.

Kallio on itse henkilökohtaisesti ollut ehdolla Venla-gaalan shortlistillä "Paras esiintyjä" kategoriassa kahdesti vuosina 2021 ja 2022, mutta ei voittanut.

Kallio on pelannut jalkapallon Kakkosta Musan Salamassa 2007.

Lähteet
-------

1. ↑  Köpi Kallio juhlii syntymäpäiväänsä ihan muina Mersumiehinä keskari viuhuen - kuva | Seiska *Seiska.fi*. Viitattu 11.12.2022.
2. ↑  YleX Aamun Viki ja Köpi aloittavat syksyllä uuden ohjelman Yle Areenassa – kaksikon radiotaivalta juhlistetaan heinäkuussa Tavastialla *yle.fi*. Viitattu 11.12.2022.
3. 1 2 3  Kallio, Juuso: Paikallisradio nyt ja tulevaisuudessa (PDF) (Opinnäytetyö)  Tammikuu 2015. Tampereen ammattikorkeakoulu.
4. ↑  Wetterstrand, Ninni: YleX:n uusi juontaja: Olen Suomen dramaattisin porilainen *YleX*.  01.07.2015.
5. ↑  Annila, Silja: YleX Viikonloppu uudistuu – tässä on valtakunnan paras viikonloppushow *YleX*.  11.09.2015.
6. ↑  Lehto, Kimmo: Porilaisjuontajalla ei mene paskemmin Helsingissä *Satakunnan Kansa*.  22.9.2016.  [vanhentunut linkki]
7. ↑  Renne Korppila jättää NRJ:n aamun – uusi juontajakaksikko selvillä *MTV Uutiset*.  4.1.2016.
8. ↑  Rautio, Samppa: YleX uudistuu! Aamun juontajiksi Viki ja Köpi: "Muistot lähetyksistä ja kuulijoista tekivät päätöksen paluusta todella mieluisaksi" *YleX*.  20.12.2016.
9. 1 2
10. ↑
11. ↑
12. ↑
13. ↑  Rautio, Samppa: Tässä on YleX:n joulubiisi, joka on lit and bouss – katso Joulusquad-musiikkivideo ja laula mukana *YleX*.  07.12.2017.
14. ↑  Annila, Silja: Tässä on YleX:n joulubiisi – katso Joulusoijan musiikkivideo *YleX*.  11.12.2015.
15. 1 2  *Viki, Köpi & Henkka - tieteen armoilla*. Yle Areena. Katsottavissa verkossa.
16. ↑  Yle Kioskin Jaakko Kesosta Vuoden tekijä! Suomen parhaat lyhytvideot on palkittu *Yle*.  17.10.2018.
17. ↑  Riivaako sinuakin FOMO, tuo epämääräinen ulkopuoliseksi jäämisen pelko? Tämä uutuus saattaa lievittää sitä! *Yle Fomo*.  30.10.2018.
18. ↑  Laukkanen, Joona: Tässä tulevat uuden Toy Story -elokuvan suomalaisäänet – mukana Anna Puu ja Joonas Nordman! *MTV Uutiset*.  6.7.2019. Viitattu 5.11.2022.
19. ↑  Onko nykyisestä suomiräpistä tulossa jo liian globaalia? – Kahdeksanosainen Mist sä tuut? -sarja tutustuu eri kaupunkien rap-kulttuureihin *YleX*.  19.02.2021.
20. 1 2  Kultainen Venla -shortlist 2021 *Kultainen Venla*.  18.11.2021.  Arkistoitu 29.11.2021.
21. ↑  Välske, Silja: Tällainen on uusi Lauma-gameshow – Roope Salminen paljastaa, miten idea uutuussarjaan syntyi *MTV Uutiset*.  13.10.2021.
22. ↑  Juuso "Köpi" Kallio vuoden mediapersoonana *MediaViikko*.  11.10.2019.
23. ↑  Rautio, Samppa: Kuuntele YleX Aamun 36 tunnin Naurumaratonin parhaat palat – mukana kaikki vitsilingot, Köpin bulit lastenlaulut ja Vikin säärikarvojen epilointi *YleX*.  14.11.2017.
24. ↑  Haavisto, Markku: YleX Aamun Vikin ja Köpin Naurumaratonissa kerättiin yli 100 000 euroa hyväntekeväisyyteen! Monsterilähetyksessä otettiin tatuointeja, kisattiin naurumestaruudesta ja samba soi *YleX*.  09.11.2018.
25. ↑  Haavisto, Markku: YleX Aamun Naurumaratonissa kerättiin yli 176 000 euroa hyväntekeväisyyteen, tehtiin 41 tuntia suoraa lähetystä ja otettiin uudet tatuoinnit! *YleX*.  08.11.2019. Viitattu 5.11.2022.
26. ↑  Nyberg, Henrietta: Nenäpäivä keräsi suurimman potin vuosiin – suomalaiset auttoivat yli 3,3 miljoonalla eurolla *Yle Uutiset*.  14.11.2020. Viitattu 5.11.2022.
27. ↑  Suomalaiset lahjoittivat Nenäpäivälle yli kolme miljoonaa euroa – YleX Naurumaraton rikkoi jälleen ennätyksiä yli 413 000 euron lahjoituspotilla - ePressi *Epressi*.  13.11.2021. Viitattu 5.11.2022.
28. ↑  Koski, Sami: Jättiyllätys Venla-gaalassa: "Tuntemattomat radiojuontajat" nappasivat televisioalan tärkeimmän palkinnon *Iltalehti*.  17.1.2020. Viitattu 21.1.2020.
29. ↑  YleX Aamu teki historiaa: Naurumaraton palkittiin Kultaisella Venlalla *YleX*.  20.01.2020.

Aiheesta muualla
----------------

* Juuso Kallio Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |